የካራቴ ስፖርተኞችን አቅም ለማሳደግ እየተሰራ ነው
በኢትዮጵያ ካራቴ ፌዴሬሽን ለአምስት ቀናት ሲሰጥ የቆየው የ2012 ዓ.ም የዳን ደረጃ ፈተና እና የሙያ ማሻሻያ ስልጠና ዛሬ ይጠናቀቃል። በኢትዮጵያ ወጣቶች ስፖርት አካዳሚ ከጥቅምት 3 ቀን 2012 ዓ.ም ጀምሮ ሲሰጥ በነበረው የዳን ደረጃ ፈተና እና የሙያ ማሻሻያ ስልጠና ላይ ከ1ኛ ዳን ደረጃ እስከ 5ኛ ዳን ደረጃ ተፈታኞች ተሳታፊ ሆነዋል። የኦሮሚያ፣ አማራ፣ ትግራይ፣ ሐረሪ፣ ደቡብና አፋር ክልሎች እንዲሁም አዲስ አበባ ከተማ እና ድሬዳዋ ከተማ አስተዳደር የካራቴ ተፈታኞች ተሳታፊ መሆናቸውን ፌዴሬሽኑ አስታውቋል። የኢትዮጵያ ካራቴ
ፌዴሬሽን ጽሕፈት ቤት
ኃላፊ አቶ አሰፋ
አንጀሎ እንደተናገሩት፣ የስልጠናና
የሙያ ማሻሻያ መድረኩ
ዓላማው በአገሪቱ ውስጥ
ያሉትን የካራቴ ስፖርት
ሙያተኞችን አቅም ለማሳደግ
እና የዳን ደረጃቸውን
ለማሻሻል ነው።በአገሪቱ እስከ
አሁን ከ5ኛ
ዳን እና ከዚያ
በላይ የደረሱ የካራቴ
ስፖርተኞች ያሉ ሲሆን
ከ1ኛ ዳን
ደረጃ ጀምሮ እያንዳንዱ
የዳን ፈተና የሽግግር
ጊዜያቸውን በመጠበቅ ዳናቸውን
የሚወስዱ ይሆናል። 5ኛ
እና ከ5ኛ
ደረጃ በላይ የዳን
ደረጃ ለማግኘት ተፈታኞች
በካራቴ ስፖርት ዙሪያ
ጥናታዊ ጽሑፍ ማቅረብ
ይጠበቅባቸዋል።በመሆኑም ፌዴሬሽኑ ስፖርተኞቹ
የሙያ ደረጃቸውን እንዲያሻሽሉና
የሚጠበቅባቸውን እንዲያ ሟሉ
መሰል መድረኮችን ማዘጋጀቱን
አመልክተዋል።የኢትዮጵያ
ካራቴ ፌዴሬሽን የዳን
ደረጃ ፈተና የሙያ
ማሻሻያ ስልጠና በየዓመቱ
በሁሉም የአገሪቱ ክፍል
ለሚገኙ የካራቴ ስፖርተኞች
የሚሰጥ መሆኑንም ገልጸዋል።
የዳን ደረጃ ፈተናው
እና የሙያ ማሻሻያ
ስልጠናውን በመስጠት ላይ
የሚገኙት ከጣሊያን ቮቶሮጂካል
ካራቴ ስፖርት የመጡ
ሁለት 8ኛ ዳን
ደረጃ ያላቸው ከፍተኛ
የካራቴ ባለሙያዎች መሆናቸው
ታውቋል።በአገራችን የስፖርቱን እድገትም
ሆነ ጥራት ዓለም
እየሄደበት ካለው እኩል
ለመራመድ ያግዛል ተብሎ
እምነት ተጥሎበታል። የኢትዮጵያን
ስም በዓለም አቀፍ
የውድድር መድረኮች ከተሳትፎ
ባሻገር በአሸናፊነት ማስጠራት
እንዲቻል የሚያግዝ መሆኑንም
የፅሕፈት ቤት ኃላፊው
ተጠቁመዋል።በስፖርቱ ላይ የባለሙያዎች
እጥረት መኖሩን ተከትሎ
ፌዴሬሽኑ ችግሩን ለመቅረፍ
ለካራቴ ስፖርት አሰልጣኞችም
የተለያዩ ስልጠናዎች መስጠቱን
በትኩረት እንደሚሰራበት አመልክተዋል።የካራቴ
ስፖርት መሰረቱ ጃፓን
እንደሆነ ይነገራል። በኢትዮጵያ
ከተዋወቀበት ጊዜ ጀምሮ
በተለይም በደርግ ዘመን
በአገሪቱ በነበረው ፖለቲካዊ
ሥርዓት በሚፈለገው ደረጃ
ሳያድግ ቀርቷል። ስፖርቱ
ተቋማዊ ቅርጽ መያዝ
የቻለውም በ1983 ዓ.ም
የኢትዮጵያ የካራቴ ስፖርት
ፌዴሬሽን መቋቋሙን ተከትሎ
መሆኑ ይነገራል። የፌዴሬሽኑ
መመስረት ስፖርቱን መነቃቃትና
እየተጠናከረ መምጣት እንዲችል
ከፍተኛ አስተዋጽኦ እንዳበረከተ
መረጃዎች ያመላክታሉ። እ.ኤ.አ
በ 2020 ጃፓን
በምታስተናግደው የኦሊምፒክ ጨዋታዎች
የካራቴ ስፖርት እንደ
አንድ የውድድር ዓይነት
ሆኖ እንዲካተት በሪዮ
ኦሊምፒክ ላይ መወሰኑ
ይታወሳልአዲስ ዘመን ጥቅምት 8/2012 ዳንኤል ዘነበ